Skandali i Uotergejtit: Zbulohet burimi që u mbajt sekret për mbi 31 vjet
Ish-punonjësi i FBI-së Mark Felt ishte burimi i njohur me nofkën ‘Zëri i Ngjirur’ i cili u përcolli gazetarëve informata
Ishte një skandal që i kushtoi postin një presidenti amerikan. Skandali Watergate e kishte zanafillën në përpjekjet e administratës së presidentit Nixon për të marrë informata mbi opozitën, duke paguar hajdutë të futeshin fshehtazi në zyrat e Partisë Demokrate. Si rezultat filluan procedurat për shkarkimin e mundshëm të presidentit. Në mes të këtij procesi, në gusht 1974, presidenti Nixon deklaroi se do të japë dorëheqjen. " Hetimet filluan nga gazetarët e të përditshmes Washington Post, Bob Uduërd dhe Karl Bernstin, të cilët publikuan njoftimin për skandalin. Burimi i tyre kryesor ishte personi i njohur me nofkën “Zëri i Ngjirur”. Dy gazetarët dhe ish-shefi i tyre, Ben Bredli kishin këmbëngulur prej shumë kohësh se nuk do ta publikonin identitetin e Zërit të Ngjirur, deri pas vdekjes së tij. Por 91-vjeçari Mark Felt i tha kohët e fundit revistës Vanity Fair se ai ishte burimi i informacionit të skandalit. Artikulli u botua dje dhe u konfirmua nga Washington Posti. Në faqen elektronike të gazetës dje, zoti Uduërd, zoti Bërnstin dhe zoti Bredli e konfirmuan publikisht identitetin e Zërit të Ngjirur. Dje pasdite zoti Felt doli para shtëpisë së tij në Kaliforni, ku tani jeton me të bijën. Vajza e tij foli më pas për të atin e saj me gazetarët: Më parë, avokati i zotit Felt, John O’Connor, i cili shkroi artikullin për gazetën Vanity Fair, dha shpjegime me telefon, përse identiteti i tij ishte mbajtur sekret kaq gjatë: Në deklaratën e tyre, Bon Uduërd dhe Karl Bernstin, roli i të cilëve në skandalin Uatergeit u pasqyrua edhe në filmin All the President’s Men, thanë se zoti Felt, numri dy i FBI-së në atë kohë, i ndihmoi ata pa masë për artikullin e tyre. Por ata shtojnë se kishte edhe shumë burime të tjera që kontribuan për mbulimin e skandalit me qindra artikuj të botuar në Washington Post.